Հիմնական հասկացություններ[[1]](#footnote-1)

|  |  |
| --- | --- |
| **Հասկացություն** | **Սահմանում** |
| **ԿԼԻՄԱ** | Աշխարհագրական որոշակի տարածքի երկարաժամկետ եղանակային ռեժիմ։ Կլիմայի նկարագրությունը ներառում է վիճակագրական տեղեկատվություն տարվա տարբեր եղանակներին միջին ջերմաստիճանի, խոնավության, տեղումների, քամիների, արևային օրերի մասին և այլն։ Կլիմայի բնութագրման համար միջազգայնորեն ընդունված ժամանակահատվածը 30 տարի է (սահմանված է Համաշխարհային օդերևութաբանական կազմակերպության (ՄՈԿ) կողմից): |
| **ԿԼԻՄԱՅԻ ՓՈՓՈԽՈՒԹՅՈՒՆ** | Կլիմայական բնութագրիչների բազմամյա միջին տվյալների վիճակագրական փոփոխություններ /ջերմաստիճան, տեղումներ, քամի, խոնավություն և այլն//IPCC 2014/։ Դրանք կարող են պայմանավորված լինել բնական գործոններով (արեգակնային ակտիվություն կամ Երկրի ուղեծրի փոփոխություններ, հրաբխային ակտիվության ուժեղացում, կլիմայական համակարգի բնական ներքին գործընթացներ) և/կամ մթնոլորտի բաղադրության մեջ փոփոխություններ առաջացնող մարդկային գործունեությամբ։ |
| **ԿՓ ՆԿԱՏՄԱՄԲ ԽՈՑԵԼԻՈՒԹՅՈՒՆ** | Կլիմայի փոփոխության բացասական ազդեցությունների և վտանգների նկատմամբ որևէ տեսակի, համակարգի կամ ռեսուրսի ենթակա լինելու աստիճան: Խոցելիությունը ներառում է մի շարք հասկացություններ և տարրեր, ներառյալ կլիմայական վտանգներին համակարգի ենթարկվածությունը, վերջինիս զգայունությունը և հաղթահարելու/հարմարվելու կարողությունների բացակայությունը: Խոցելիությունը **ֆունկցիա** է **համակարգի** **ենթարկվածությունից /հետագայում՝ ենթարկվածություն/**, **զգայունությունից** և **հարմարվողականության կարողություններից**։ Խոցելիության գնահատումը օգտգործվում է հարմարվողականության միջոցառումների պլանավորման նպատակով: |
| **ԵՆԹԱՐԿՎԱԾՈՒԹՅՈՒՆ** | Բացասական ազդեցության ենթակա վայրերում մարդկանց, ապրուստի միջոցների, տեսակների կամ էկոհամակարգերի, բնապահպանական գործառույթների, ծառայությունների և ռեսուրսների, ենթակառուցվածքների կամ տնտեսական, սոցիալական կամ մշակութային արժեքների առկայություն։ |
| **ԿՓ ՆԿԱՏՄԱՄԲ ԶԳԱՅՈՒՆՈՒԹՅՈՒՆ** | Համակարգի կլիմայով պայմանավորված խթանիչ գործոնների դրական կամ բացասական ազդեցությանը ենթարկվելու աստիճան։ Ազդեցությունը կարող է լինել ուղղակի /բերքատվության անկում վաղ գարնանային ցրտահարության արդյունքում/ կամ անուղղակի /բերքի կորուստ հորդառատ անձրևների պատճառով առաջացած հեղեղումների արդյունքում/։  |
| **ՀԱՐՄԱՐՎՈՂԱԿԱՆՈՒԹՅԱՆ ԿԱՐՈՂՈՒԹՅՈՒՆՆԵՐ** | Կլիմայի փոփոխությանը հարմարվելու համակարգի կարողություններ՝ հնարավոր վնասները մեղմելու, հետևանքները հաղթահարելու կամ հանգամանքների բերումով ի հայտ եկած նոր հնարավորություններից օգտվելու համար: |

Բերված սահմանումները միջազգայնորեն ընդունված սահմանումների հայերեն թարգմանություններ են, որպես առաջարկ, և կարող են քննարկվել կամ ճշգրտվել, եթե կարիքը լինի։

Զեկույցում օգտագործված է նաև «կլիմայական վտանգ» եզրույթը, որն, իրականում, սահմանված չէ UNFCCC-ի, IPCC-ի կամ UNDRR-ի կողմից, բայց հաճախ է օգտագործվում գիտական գրականության և ուսումնասիրման տարբեր մեթոդաբանություններում և գործիքներում, ներառյալ Հայաստանի հարմարվողականության ազգային ծրագրի։ Համաշխարհային բանկը տալիս է այդ եզրույթի հետևյալ սահմանումը․ «Կլիմայական վտանգ. Ֆիզիկական գործընթաց կամ իրադարձություն (հիդրոօդերևութաբանական կամ օվկիանոսագրական փոփոխականներ կամ երևույթներ), որոնք կարող են վնաս հասցնել մարդու առողջությանը, կենսամիջոցներին կամ բնական ռեսուրսներին», <https://climatescreeningtools.worldbank.org/content/key-terms-0> ․

1. https://www.ipcc.ch/site/assets/uploads/2018/03/WGII\_TAR\_full\_report.pdf, Glossary of terms, էջ 981, <https://www.ipcc.ch/site/assets/uploads/2018/05/SYR_AR5_FINAL_full_wcover.pdf>, Glossary, էջ․ 117։ [↑](#footnote-ref-1)